  Туспуктэм: Майя Бывальцева Майя Бывальцева Таяз арняе Удмуртиын куазь шунытгес кариськоз, но тӧло луоз. Со сярысь улосвыл Гидрометцентрлэн пресс-службаез ивортӥз. Матысь уй-нуналэ интыосын зороз, 30-тӥ но 31-тӥ гудырикошконэ зорыны кулэ ӧвӧл. 1-тӥ куарусёнэ интыосын кӧня ке зорыны быгатоз. Ужан арня пумозь тӧло улоз. Арнялэн нырысетӥ ӝыныяз секундскын 12-17 метрозь кужмояса пельтылоз. 1-тӥ куарусёнэ кӧня ке лапкомоз – секундскын 8-13 метрозь. Температура пумен ӝутскоз но та вакытлы эсэпъёс котрые вуоз. Гужемлэн берпуметӥ нуналъёсаз уйин +6…+11, нуназе +14…+19 градус возиськоз. 1-тӥ куарусёнэ уйин +7..+12, ӵукна +9…+14, нуназе +15…+20 градус луоз. Нырысь-валысь чакланъёсъя, шутэтскон нуналъёсы температура шӧдскымон уз воштӥськы. Тегъёс: куазь Гидрометцентр Удмуртия  